**Удружење ”ПОКРЕТ ПОТРОШАЧА ЗА КВАЛИТЕТ ХРАНЕ”**

<https://potrosacizakvalitet.com/акције-испитивања-тржишта/>

[pokretpotrosaca7823@gmail.com](mailto:pokretpotrosaca7823@gmail.com)

**САОПШТЕЊЕ ЗА ЈАВНОСТ**

Удружење ”**ПОКРЕТ ПОТРОШАЧА ЗА КВАЛИТЕТ ХРАНЕ”** из Панчева изражава дубоку забринутост поводом недавног испитивања тржишта прехрамбених производа у Републици Србији у организацији нашег удружења потрошача, које је открило алармантну ситуацију у погледу аутентичности производа попут меда, ракије и вина, односно природности порекла шећера и етанола у наведеним производима, али и додате воде. Резултати испитивања су поражавајући.

**МЕД**

Према истраживању које можете пронаћи на нашем сајту, чак 22 узорка (88%) од укупно 25 тестираних узорака меда из 7 највећих трговинских ланаца није прошло тест аутентичности. То значи да велики део меда који се тренутно налази у 7 великих трговина не испуњава критеријуме аутентичности и није мед. Меду су додаване разне врсте шећера у не малим количинама.

|  |  |  |
| --- | --- | --- |
| **РЕДНИ БРОЈ** | **НАЗИВ ПРОИЗВОДА** | **ОДГОВАРА/НЕ ОДГОВАРА** |
| 1. | ДОМАЋИ ВРЦАНИ ВИШЕЦВЕТНИ ЛИВАДНИ МЕД “ПГ ПРЕДРАГ МИАИЛОВИЋ”- 1 kg | **НЕ ОДГОВАРА** |
| 2. | ЛИПОВ ЈЕДНОЦВЕТНИ ВРЦАНИ МЕД “АЗА” – 400 g | **ОДГОВАРА** |
| 3. | БАГРЕМОВ ЈЕДНОЦВЕТНИ ВРЦАНИ МЕД “ПЧЕЛЕ” – “АЗА” – 500 g | **НЕ ОДГОВАРА** |
| 4. | ЛИВАДСКИ ВИШЕЦВЕТНИ ВРЦАНИ МЕД “ПЧЕЛЕ” – “АЗА”- 500 g | **НЕ ОДГОВАРА** |
| 5. | ЛИВАДСКИ ЦВЕТНИ ВРЦАНИ МЕД “МАЈА МЕД” – 380 g | **НЕ ОДГОВАРА** |
| 6. | БАГРЕМОВ ЈЕДНОЦВЕТНИ ВРЦАНИ МЕД “МАЈА МЕД” – 380 g | **НЕ ОДГОВАРА** |
| 7. | МЕДЉИКОВАЦ ВРЦАНИ МЕД “АЗА” – 500 g | **НЕ ОДГОВАРА** |
| 8. | ЛИВАДСКИ МЕД „1/1“ – “GOMEX” – 270 g | **НЕ ОДГОВАРА** |
| 9. | БАГРЕМОВ ВРЦАНИ МЕД “1/1” “GOMEX”– 500 g | **НЕ ОДГОВАРА** |
| 10. | ЛИПОВ МЕД ВРЦАНИ “GOHEALTHY” – “TISACOOP” – 450 g | **НЕ ОДГОВАРА** |
| 11. | БАГРЕМОВ МЕД ВРЦАНИ “GOHEALTHY” – “TISACOOP” – 450 g | **ОДГОВАРА** |
| 12. | ЦВЕТНИ МЕД ВРЦАНИ “GOHEALTHY” – “TISACOOP”- 450 g | **НЕ ОДГОВАРА** |
| 13. | ЦВЕТНИ ВИШЦВЕТНИ/ПОЛИФЛОРАЛНИ ВРЦАНИ МЕД “FULMER GMBH” – 350 g | **НЕ ОДГОВАРА** |
| 14. | ЛИВАДСКИ ВИШЦВЕТНИ ВРЦАНИ МЕД “TISACOOP” – 900 g | **НЕ ОДГОВАРА** |
| 15. | БАГРЕМОВ МЕД „НАШ МЕД“ – 500 g | **ОДГОВАРА** |
| 16. | ЦВЕТНИ МЕД “МОЈ ДОМАЋИ МЕД” – 500 g | **НЕ ОДГОВАРА** |
| 17. | ЦВЕТНИ МЕД “КРЊЕВАЦ” – 250 g | **НЕ ОДГОВАРА** |
| 18. | БАГРЕМОВ МЕД “КРЊЕВАЦ” – 250 g | **НЕ ОДГОВАРА** |
| 19. | ЛИПОВ МЕД “КРЊЕВАЦ” – 250 g | **НЕ ОДГОВАРА** |
| 20. | ЦВЕТНИ ВРЦАНИ МЕД “MAXI” – 700 g | **НЕ ОДГОВАРА** |
| 21. | БАГРЕМОВ ВРЦАНИ МЕД “MAXI” – 700 g | **НЕ ОДГОВАРА** |
| 22. | ЛИПОВ ВРЦАНИ МЕД “MAXI” – 700 g | **НЕ ОДГОВАРА** |
| 23. | БАГРЕМОВ ВРЦАНИ МЕД “ТИМО МЕД” – 450 g | **НЕ ОДГОВАРА** |
| 24. | ЛИВАДСКИ ВРЦАНИ МЕД “ТИМО МЕД” – 450 g | **НЕ ОДГОВАРА** |
| 25. | БАГРЕМОВ МЕД ИЗ ШУМАДИЈЕ МОНОФЛОРНИ ВРЦАНИ “МЕПОЛИС МЕД” – 450 g | **НЕ ОДГОВАРА** |

На следећем линку можете видети све детаље ове акције испитивања тржишта меда (кликтањем на конкретни производ отварају се сви детаљи):

<https://potrosacizakvalitet.com/%d0%bc%d0%b5%d0%b4-%d0%b8%d1%81%d0%bf%d0%b8%d1%82%d0%b8%d0%b2%d0%b0%d1%9a%d0%b5-%d1%82%d1%80%d0%b6%d0%b8%d1%88%d1%82%d0%b0/>

**ВИНО**

Према истраживању које можете пронаћи на нашем сајту, чак 16 узорака вина (88,89%) од укупно испитаних 18 узорака вина из највећих трговинских ланаца и углавном из увоза, није задовољило критеријуме аутентичности. Ово изазива озбиљну забринутост у погледу квалитета вина доступних на тржишту, као и информација о њиховом пореклу. Вину је додавана и вода и алкохол који није пореклом од грожђа.

|  |  |  |
| --- | --- | --- |
| **РЕДНИ БРОЈ** | **НАЗИВ ПРОИЗВОДА** | **ОДГОВАРА/НЕ ОДГОВАРА** |
| 1. | Бело вино – MAESTRI CANTINIERI BIANCO – произведено у ЕУ – увоз из Италије – 1 Л | **НЕ ОДГОВАРА** |
| 2. | Црвено стоно суво вино – ДОБРО – А.Д. Вино Жупа – вино из С. Македоније – 2 л | **НЕ ОДГОВАРА** |
| 3. | Розе стоно суво вино ДОБРО – А.Д. Вино Жупа – вино из С. Македоније | **НЕ ОДГОВАРА** |
| 4. | Стоно сортно суво вино – ВРАНАЦ – НИКОЛАС – вино из С. Македоније – 1 Л | **ОДГОВАРА** |
| 5. | Суво бело вино – БЕЛО ВИНО – МАКСИ Премиа – вино из Северне Македоније – 2 Л | **НЕ ОДГОВАРА** |
| 6. | Суво бело вино – БЕЛО ЖДРЕБАЦ – вино из Северне Македоније – 1000 мл | **НЕ ОДГОВАРА** |
| 7. | Вино бело суво – СМЕДЕРЕВКА – ВИНОКАЛЕМ – Велика Дренова – 1 Л | **НЕ ОДГОВАРА** |
| 8. | Суво бело вино географског порекла – СМЕДЕРЕВКА – ТИКВЕШ АД Кавадарци – 1000 мл | **НЕ ОДГОВАРА** |
| 9. | Суво црвено вино – ЦРВЕНО ВИНО – МАКСИ Премиа – вино из Северне Македоније – 2 Л | **НЕ ОДГОВАРА** |
| 10. | Суво црвено вино – ВРАНАЦ – ВИНОКАЛЕМ – Велика Дренова – Маде ин Сербиа – 1 Л | **НЕ ОДГОВАРА** |
| 11. | Црно суво вино географског порекла – ВИНО РОССО – вино из Мађарске – 2 л | **НЕ ОДГОВАРА** |
| 12. | Бело вино са ознаком географског порекла – ПАССИОНЕ ИТАЛИАНА ПУГЛИА – ПИНОТ ГРИГИО – вино из Италије – 750 мл | **НЕ ОДГОВАРА** |
| 13. | Бело вино са ознаком географског порекла – Relais de Pauillac – 2015 – Bordeaux Blanc – вино из Француске – 750 мл | **НЕ ОДГОВАРА** |
| 14. | Црвено вино са ознаком географског порекла – ПАССИОНЕ ИТАЛИАНА ВЕНЕТО – МЕРЛОТ – вино из Италије – 750 мл | **НЕ ОДГОВАРА** |
| 15. | Полуслатко црвено вино ЦРВЕНО ВИНО СРЕДЊЕ СЛАТКО Шпанија – 1,5 Л | **НЕ ОДГОВАРА** |
| 16. | Црно полусуво вино Ждребчева крв – 0,75 Л | **НЕ ОДГОВАРА** |
| 17. | Црвено вино МОЈЕ ВИНО Плантаже – 1 Л | **ОДГОВАРА** |
| 18. | Бело полуслатко вино CHARDONNAY “Fiorelli” Република Молдавија – 0,75 Л | **НЕ ОДГОВАРА** |

На следећем линку можете видети све детаље ове акције испитивања тржишта вина (кликтањем на конкретни производ отварају се сви детаљи): <https://potrosacizakvalitet.com/%d0%b2%d0%b8%d0%bd%d0%b0-%d0%b8%d1%81%d0%bf%d0%b8%d1%82%d0%b8%d0%b2%d0%b0%d1%9a%d0%b5-%d1%82%d1%80%d0%b6%d0%b8%d1%88%d1%82%d0%b0/>

**ВОЋНЕ РАКИЈЕ**

Према истраживању које можете пронаћи на нашем сајту, чак 85,71% испитаних узорака (6 од 7 испитаних узорака) није прошло испитивање ботаничког порекла етанола. Ово указује на озбиљан проблем везан за кредибилитет декларација производа и потврђује да је неопходно хитно деловати како би се обезбедио квалитет воћних ракија.

|  |  |  |
| --- | --- | --- |
| **РЕДНИ БРОЈ** | **НАЗИВ ПРОИЗВОДА** | **ОДГОВАРА/НЕ ОДГОВАРА** |
| 1. | Ракија од дуње – ДУЊА – Прокупац ДОО – 1 л | **НЕ ОДГОВАРА** |
| 2. | Ракија од дуње – РАКИЈА ОД ДУЊЕ – Подрум Палић – 700 мл | **НЕ ОДГОВАРА** |
| 3. | Ракија од грожђа – ЧИСТА ЛОЗА – СИМЕКС ОРИГИНАЛ – 1 Л | **НЕ ОДГОВАРА** |
| 4. | Ракија од грожђа – ЛОЗА – Подрум Палић – 700 мл | **НЕ ОДГОВАРА** |
| 5. | Ракија од шљиве – ЧИСТА ШЉИВА – СИМЕКС ОРИГИНАЛ – 1 Л | **НЕ ОДГОВАРА** |
| 6. | Ракија од шљиве – МАНАСТИРСКА ШЉИВА – СИМЕКС ОРИГИНАЛ – 0,5 л | **НЕ ОДГОВАРА** |
| 7. | Ризница Вилијамовка – Нектар ДОО – 700 мл | **ОДГОВАРА** |

На следећем линку можете видети све детаље ове акције испитивања тржишта воћних ракија (кликтањем на конкретни производ отварају се сви детаљи): <https://potrosacizakvalitet.com/%d0%b2%d0%be%d1%9b%d0%bd%d0%b5-%d1%80%d0%b0%d0%ba%d0%b8%d1%98%d0%b5-%d0%b8%d1%81%d0%bf%d0%b8%d1%82%d0%b8%d0%b2%d0%b0%d1%9a%d0%b5-%d1%82%d1%80%d0%b6%d0%b8%d1%88%d1%82%d0%b0/>

**ЗАКЉУЧАК**

Ситуација коју смо затекли на тржишту је алармантна и поставља озбиљна питања у вези са природношћу наведених производа на тржишту, као и са поверењем потрошача. Веома смо забринути због затеченог стања.

Удружење ”ПОКРЕТ ПОТРОШАЧА ЗА КВАЛИТЕТ ХРАНЕ” апелује на надлежне органе, произвођаче и трговце да хитно предузму мере како би се обезбедила аутентичност и квалитет производа на тржишту прехрамбених производа у Републици Србији.

Такође, позивамо потрошаче да буду опрезни приликом куповине производа наведених категорија и да се пре одлуке информишу о пореклу и квалитету и то из свих могућих извора, док надлежни органи у потпуности не регулишу тржиште.

Удружење **ПОКРЕТ ПОТРОШАЧА ЗА КВАЛИТЕТ ХРАНЕ** наставиће још интензивније да прати ову ситуацију и бори се за интересе потрошача и за квалитет хране на нашем тржишту.

Позивамо све потрошаче да нам се придруже и да у оквиру чланарине од свега 2000 динара стекну право на анализу једног од производа који купују, а у чији квалитет желе да се лично увере. Ова цена је преко 20 пута мања од тржишне и обезбеђена је само за наше чланове.

За више информација посетите нашу веб страницу <https://potrosacizakvalitet.com/> или контактирајте наше удружење путем мејл адреса: [office@potrosacizakvalitet.com](mailto:office@potrosacizakvalitet.com) ili [pokretpotrosaca7823@gmail.com](mailto:pokretpotrosaca7823@gmail.com)

Са Поштовањем,

Управни одбор Удружења ”ПОКРЕТ ПОТРОШАЧА ЗА КВАЛИТЕТ ХРАНЕ”, Панчево

